text: Mor og søn i Møgeltønder dræbt med kniv 
  18 september 2010 kl. 17.47
  I sagen fra Møgeltønder, hvor en kvinde og en mand er fundet døde, har retsmedicinernes foreløbige undersøgelser nu slået fast, at der er tale om et dobbeltdrab.
  Drabene er foretaget med kniv. De to dræbte er en 68-årig kvinde og en 42-årig mand, som er mor og søn.
  De tekniske undersøgelser på den nedlagte ejendom, hvor de to boede, fortsætter. Der vil blive foretaget obduktion af de to dræbte i morgen, søndag.
  